[{"text_idx": "#000001", "text": "Mae ysbryd Barti Ddu a Twm Sio\u0302n Cati yn fyw ac yn iach ar faes yr Eisteddfod ym Meifod ddydd Gwener wrth i'r Brifwyl gynnal diwrnod o ddathliadau i gofio un o hoff awduron plant Cymru."}, {"text_idx": "#000002", "text": "Parti Mo\u0302r-ladron i blant ydy un o'r digwyddiadau ar Ddiwrnod T Llew Jones i nodi ei gyfraniad i lenyddiaeth, gydag eleni yn ganmlwyddiant ei eni ar 11 Hydref 1915."}, {"text_idx": "#000005", "text": "Yn ogystal, mae S4C wedi cyhoeddi y byddan nhw'n darlledu cyfres o raglenni i nodi'r canmlwyddiant yn ystod mis Hydref."}, {"text_idx": "#000008", "text": "Rhwng 11:30 a 15:30 yn Theatr y Maes mae Arad Goch yn cyflwyno Lleuad yn Olau, addasiad o gyfrol o straeon T Llew Jones i blant a gafodd ei hailgyhoeddi'r llynedd."}, {"text_idx": "#000010", "text": "Fe fydd cyflwyniadau yn y Babell Le\u0302n yn y p'nawn hefyd: am 12:45 fe fydd Idris Reynolds yn cyflwyno 'Y Fro Eithinog', cyfrol o gerddi T Llew, a bydd Mererid Hopwood yn trafod ei waith fel bardd am 13.30 mewn sesiwn o'r enw \"Fuoch chi yng Nghwm Alltcafan?\""}, {"text_idx": "#000013", "text": "Dewiswyd dydd Gwener gan yr Eisteddfod am mai dyma ddiwrnod y cadeirio, ac fe enillodd T Llew y Gadair ddwywaith: yng Nglynebwy yn 1958 ac yng Nghaernarfon y flwyddyn ganlynol, yn 1959."}, {"text_idx": "#000015", "text": "Aeth Bethan Clwyd i ysgol yng Nglyn Ebwy i greu ac addurno cadeiriau o ddeunyddiau ailgylchu, tra bu'r artist Luned Rhys Parri yn gweithio gydag ysgol yng Nghaernarfon i greu murlun wedi ei seilio ar gymeriadau o straeon a cherddi T Llew Jones."}, {"text_idx": "#000016", "text": "Yn ogystal a\u0302'r digwyddiadau ar y maes ddydd Gwener, mae S4C hefyd wedi cyhoeddi y byddan nhw'n darlledu cyfres o raglenni i ddathlu bywyd a gwaith T Llew Jones ym mis Hydref i nodi'r canmlwyddiant."}, {"text_idx": "#000017", "text": "Ymhlith y rhaglenni bydd Beti George, un ag oedd a\u0302 chysylltiad personol a\u0302 T Llew Jones, yn cyflwyno portread o'r llenor, yn cyflwyno'r dyn y tu o\u0302l i'r wyneb cyhoeddus. Hefyd, bydd addasiad ffilm o'r nofel Ta\u0302n ar y Comin yn cael ei ddarlledu."}, {"text_idx": "#000020", "text": "Roedd yn gyfrannydd cyson i raglenni teledu a radio Cymraeg ac yn 1973 fe gyflwynodd raglen Dilyn Afon i'r BBC, oedd yn dilyn taith Afon Clettwr o'i tharddiad yn Nhalgarreg hyd at Afon Teifi."}, {"text_idx": "#000021", "text": "Disgrifiad o\u2019r llun, T Llew yn cwrdd a\u0302 gof oedd yn byw ar lannau afon Clettwr yn rhaglen Dilyn Afon 1973"}, {"text_idx": "#000025", "text": "Ond mae'n cael ei gofio'n bennaf am iddo ddal dychymyg cenedlaethau o blant gyda'i straeon am gymeriadau cyffrous fel Twm Sio\u0302n Cati a Barti Ddu a llu o nofelau eraill oedd wedi'u seilio'n aml ar hanes a chwedlau lleol fel Ta\u0302n ar y Comin, Corn, Pistol a Chwip, Dirgelwch yr Ogof a Trysor y Mo\u0302r-ladron."}, {"text_idx": "#000026", "text": "Enillodd wobr Tir na n-Og ddwywaith a gwobr Mary Vaughan Jones yn 1991 am ei gyfraniad i lenyddiaeth plant dros y blynyddoedd."}, {"text_idx": "#000027", "text": "Gallwch ddilyn digwyddiadau i nodi canmlwyddiant ei eni ar Hydref 11 1915 ar gyfrif Twitter @100TLlew."}, {"text_idx": "#000029", "text": "Prif Straeon'Mewn ac allan o'r ysbyty gydag haint dw\u0302r cronig'Cyhoeddwyd5 awr yn o\u0302lPam fod cymaint o bobl ifanc yn gadael cefn gwlad?Cyhoeddwyd5 awr yn o\u0302lLlun eliffantod Aberystwyth 'yn dal i ddod a\u0302 gwe\u0302n'Cyhoeddwyd5 awr yn o\u0302l"}, {"text_idx": "#000032", "text": "Llun eliffantod Aberystwyth 'yn dal i ddod a\u0302 gwe\u0302n'"}, {"text_idx": "#000035", "text": "Ifan Phillips a'i bositifrwydd i'r dyfodol"}, {"text_idx": "#000037", "text": "Siarad am dy ffydd? Haws dweud na gwneud!"}, {"text_idx": "#000039", "text": "Pa ochr i'r ffens? Portread artist dur o'r byd wedi Brexit"}, {"text_idx": "#000041", "text": "Lluniau: Gw\u0302yl Fwyd y Fenni"}]